**ΜΕΡΟΣ 3Ο**



**Κανονισμός Φαρμακείου**

**Δημοτικό Σχολείο Άνω Αλισσού**

Σύμφωνα με τις εγκύκλιους που έχουν κατά καιρούς δοθεί και τα μέτρα που συστήνονται από τον ελληνικό και διεθνή Ερυθρό Σταυρό ο Σύλλογος Διδασκόντων του σχολείο μας αποφάσισε για τα παρακάτω με το υπ’ αριθμ 8/5-12-2019 Θέμα 5ο πρακτικό του Συλλόγου:

1. Γενικές Οδηγίες Παράρτημα
2. Υλικά Βασικού Φαρμακείου Παράρτημα Ι
3. Υλικά Σακιδίου έκτακτης ανάγκης Φαρμακείου Παράρτημα ΙΙ
4. Επιπλέον υλικό για το σακίδιο έκτακτης ανάγκης Παράρτημα ΙΙΙ

**Γενικές Οδηγίες**

1. Τα φαρμακεία θα πρέπει να είναι σε σημεία εμφανή μεν αλλά μη προσβάσιμα σε μαθητές.
2. Θα πρέπει να ελέγχεται τακτικά η ημερομηνία λήξης των φαρμάκων – υλικών.
3. Τα υλικά θα πρέπει να τοποθετούνται σε συγκεκριμένες θέσεις που οριοθετούνται με ταμπελίτσες ώστε να ελέγχεται τυχόν έλλειψή τους.
4. Ο υπεύθυνος εκπαιδευτικός είναι υποχρεωμένος να ενημερώσει το προσωπικό του σχολείου (εκπαιδευτικό ή μη) για το υλικό του φαρμακείου, τη σωστή του χρήση όπως και την οργάνωσή του (τοποθέτηση σε θέσεις, αντικατάσταση υλικού).
5. Σε κάθε υλικό θα πρέπει να αναγράφεται ο λόγος και ο τρόπος χρήσης τους (π.χ. Για εγκαύματα, επάλειψη ΠΡΟΣΟΧΗ να μην εφαρμόζεται πάνω σε ανοιχτές πληγές)
6. Θα πρέπει να καταρτίσει κατάσταση των ατόμων (μαθητών και μη) τα οποία χρήζουν τακτικά ή έκτακτα φαρμακευτικής περίθαλψης με φωτογραφίες των μαθητών (Αλλεργίες, χρόνια ή μη νοσήματα κλπ).
7. Ο κατάλογος θα πρέπει να συμπεριλαμβάνει το όνομα, την ιδιότητα, τη φωτογραφία, το πρόβλημα όπως και τον τρόπο αντιμετώπισης (φαρμακευτικής επέμβασης).
8. Ο κατάλογος θα πρέπει να είναι αναρτημένος στο μέσα μέρος της πόρτας του φαρμακείου για να είναι εμφανής μόνο σε όποιον το ανοίξει (Ευαίσθητα δεδομένα).
9. Ο κάθε ένας που χρησιμοποιεί κάποιο υλικό είναι υποχρεωμένος να το επανατοποθετεί στη θέση του όπως και να ενημερώνει τον υπεύθυνο φαρμακείου για το ότι χρειάζεται αντικατάσταση ή συμπλήρωση.
10. Δεν επιτρέπεται η απουσία υλικού χωρίς την άμεση ενημέρωση του υπεύθυνου φαρμακείου.
11. Το φαρμακείο εκστρατείας θα πρέπει να είναι πάντα συμπληρωμένο και έτοιμο για χρήση. Είναι εξαιρετικά σημαντικό να μη λείπει τίποτε απ’ αυτό.
12. Αν χρειαστεί κάποιος κάτι από το φαρμακείο εκστρατείας θα μπορεί να το πάρει αλλά είναι υποχρεωμένος να φροντίσει την άμεση αντικατάστασή του ενημερώνοντας τον υπεύθυνο φαρμακείου. Όταν κάποιος εκπαιδευτικός παρατηρήσει ότι κάποιο φάρμακο - υλικό τελειώνει ή είναι σε έλλειψη θα πρέπει να κολλάει ένα χαρτάκι όπου να το επισημαίνει.
13. Η παροχή πρώτων βοηθειών δεν είναι ευθύνη του Υπεύθυνου Φαρμακείου αλλά του κάθε εκπαιδευτικού που έχει συγκεκριμένη υπηρεσία (ο εφημερεύων στην αυλή, ο δάσκαλος της τάξης, ο γυμναστής στη γυμναστική κλπ). Σε περίπτωση που δεν είναι σαφές ποιος έχει την ευθύνη τότε την επιμερίζεται αυτός που θα ορίσει ο διευθυντής ή ο αντικαταστάτης του ή ο αρχαιότερος εκπαιδευτικός. Οι υπόλοιποι εκπαιδευτικοί οφείλουν να ακολουθήσουν (κατά προτεραιότητα) τις όποιες οδηγίες τους (εκκένωση του χώρου, κλήση ασθενοφόρου, ειδοποίηση κηδεμόνων κλπ).
14. Ο Υπεύθυνος Φαρμακείου θα πρέπει να παρακολουθεί τυχόν σεμινάρια ή ενημερώσεις γύρω από το θέμα και μετά να φροντίσει για τη διάχυση των γνώσεων στο υπόλοιπο προσωπικό. Παράλληλα, έχει την ευθύνη για τη διοργάνωση σεμιναρίων για το προσωπικό του σχολείου καλώντας ειδικούς σε συνεννόηση πάντα με το διευθυντή του σχολείου και το Σύλλογο Διδασκόντων.
15. Η Σχολική Επιτροπή είναι υποχρεωμένη (δια του Διευθυντή του Σχολείου) να καλύπτει κατά προτεραιότητα την όποια οικονομική απαίτηση για τη σωστή λειτουργία και τήρηση όλων των παραπάνω.
16. Όλοι οι εκπαιδευτικοί είναι υποχρεωμένοι να τηρούν τους κανόνες του φαρμακείου όπως και να προτείνουν τρόπους για την καλύτερη λειτουργία του.
17. Με ευθύνη του υπεύθυνου φαρμακείου το παρόν σχέδιο πρέπει να υπάρχει ως αντίγραφο στα φαρμακεία του σχολείου (υπογεγραμμένο από τους εκπαιδευτικούς και το προσωπικό του σχολείου) να επικαιροποιείται κάθε χρόνο και να αναρτηθεί στο blog του σχολείου για ενημέρωση των επισκεπτών, γονέων και κηδεμόνων.

**Εξοπλισμός Σταθερού Φαρμακείου (Παράρτημα Ι)**

Στο κεντρικό φαρμακείο του σχολείου συστήνεται να υπάρχουν τα παρακάτω:

|  |  |  |
| --- | --- | --- |
| 1 | **Γάζες αποστειρωμένες (36Χ50 – 10Χ10)** | Για ανοιχτά τραύματα – πληγές - εκδορές |
| 2 | **Ελαστικοί επίδεσμοι 3 (τουλάχιστο) (6 – 8 & 12 εκατοστών)** | Για διαστρέμματα |
| 3 | **Γάζες βαζελίνης (10Χ10)** | για εγκαύματα |
| 4 | **Γάζες με αντιβίωση (Fucidin ή άλλη)** | Για πληγές και εγκαύματα |
| 5 | **Χανζαπλάστ** | Για μικρά ανοιχτά τραύματα – πληγές - εκδορές |
| 6 | **Λευκοπλάστ** | Για σταθεροποίηση γαζών |
| 7 | **Βαμβάκι** | Για καθαρισμό |
| 8 | **Αντιβιοτικό σπρέι (πχ Pulvo)** | Για τραύματα – ελαφρές πληγές |
| 9 | **Οξυζενέ σε σπρέι** | Για καθαρισμό πληγών |
| 10 | **Καθαρό Οινόπνευμα** | Για καθαρισμό |
| 11 | **φυσιολογικός ορός (πχ Clinofar ή άλλος)** | Για αποσυμφόρηση μύτης ή ξέπλυμα τραύματος) |
| 12 | **Βάμμα ιωδίου ή Μερκουροχρώμ** | Γίνεται χρήση και στα πειράματα |
| 13 | **Βαζελίνη** | Γίνεται χρήση και στα πειράματα |
| 14 | **Αντιπυρετικό σιρόπι (Ponstan ή Depon)** | Γίνεται χρήση μόνο μετά από άδεια γονέα |
| 15 | **Αναλγητικά χάπια (Depon)** | Για τους εκπαιδευτικούς |
| 16 | **Αναλγητικά Αναβράζοντα δισκία (Ponstan ή Depon)** | Για τους εκπαιδευτικούς |
| 17 | **Χάπια** Για αντιμετώπιση αλλεργίας | (Πχ Exozal) |
| 18 | **Αντιισταμινική αλειφή για αλλεργίες** | Για τσιμπήματα από έντομα |
| 19 | **Σιρόπι για την αλλεργία** | Για αλλεργίες - εξανθήματα |
| 20 | **Ενέσεις αδρεναλίνης για την αλλεργία** | Για αντιμετώπιση αλλεργίας – Προμηθεύονται και χορηγούνται με την ευθύνη γονέων |
| 21 | **Ενυδατική κρέμα (πχ ή Αquazol ή άλλη** | Για καψίματα από τον ήλιο |
| 22 | **Γάντια μιας χρήσεως** | Για κάθε επαφή |
| 23 | **Μάσκες μιας χρήσεως** | Για γρίπη και άλλες μεταδοτικές ασθένειες |
| 24 | **Ποδιές μιας χρήσεως** | Για γρίπη και άλλες μεταδοτικές ασθένειες |
| 25 | **Σπρέι πάγου** | Για χτυπήματα, διαστρέμματα, αποφυγή μελανιάς - πρηξίματος |
| 26 | **Ζελές που καταψύχεται** | Για χτυπήματα, διαστρέμματα, αποφυγή μελανιάς - πρηξίματος |
| 27 | **Αντιπυρετικό** | Σύμφωνα με οδηγίες αντιμετώπισης γρίπης ΑΝ11 (μόνο μα την άδεια γονέα) |
| 28 | **Μάσκα εμφυσήσεων** |  |
| 29 | **Σύριγγες, λαβίδα, παραμάνες ψαλίδι, νυστέρι μίας χρήσεως, σερβιέτες** |  |
| 31 | **2 θερμόμετρα** | Του λεπτού – αν γίνεται ηλεκτρονικά |
| 30 | **Αιμοστατικό Λάστιχο** | Με προσοχή στη χρήση (χαλαρό σφίξιμο) |
|  |  |  |
| 32 | **Κατάσταση προσωπικού και μαθητών του σχολείου** |  |
| 33 | **Κατάσταση μαθητών με αλλεργία** |  |

**Εξοπλισμός φορητού Φαρμακείου (Παράρτημα ΙΙ)**

Στο φορητό φαρμακείο του σχολείου συστήνεται να υπάρχουν τα παρακάτω:

|  |  |  |
| --- | --- | --- |
| 1 | **Γάζες αποστειρωμένες** | σε δυο μεγέθη |
| 2 | **Ελαστικοί επίδεσμοι** | σε δυο μεγέθη |
| 3 | **Γάζες βαζελίνης** | για εγκαύματα |
| 4 | **Χανζαπλάστ** | Για μικρά ανοιχτά τραύματα – πληγές - εκδορές |
| 5 | **Λευκοπλάστ** | Για σταθεροποίηση γαζών |
| 6 | **Βαμβάκι** | Για καθαρισμό |
| 7 | **Σπρέυ πάγου ή κατεψυγμένος ζελές** | Για χτυπήματα, διαστρέμματα, αποφυγή μελανιάς - πρηξίματος |
| 8 | **Αντιβιοτικό σπρέι (Pulvo ή άλλο)** | Για τραύματα – ελαφρές πληγές |
| 9 | **Οξυζενέ σε σπρέι** | Για καθαρισμό |
| 10 | **1 θερμόμετρο** | Του λεπτού – αν γίνεται ηλεκτρονικό |
| 12 | **Αιμοστατικό λάστιχο** | Για αιμορραγίες |
| 13 | **Αντίδοτα για αλλεργίες** | Για τσιμπήματα από έντομα, αλ/κή αντίδραση σε τρόφιμα κλπ |
| 14 | **Φάρμακα για άτομα με διαπιστωμένο πρόβλημα** | Φάρμακα για καρδιά υπέρταση, κολικούς κλπ |
| 15 | **Γάντια μιας χρήσεως** | Για κάθε επαφή |
| 16 | **Ψαλίδι** | Για κοπή γαζών |
| 17 | **Νυστέρι μιας χρήσεως** | Για κοπή |
| 18 | **Σπρέι πάγου ή κατεψυγμένος ζελές ή συσκευασία πάγου άμεσης παρασκευής (με σπάσιμο)** | Για χτυπήματα, διαστρέμματα, αποφυγή μελανιάς - πρηξίματος |
| 19 | **Σερβιέτες** | Για μαθήτριες και εκπαιδευτικού |
| 20 | **Βιβλίο με οδηγίες πρώτων βοηθειών** | Για παράδειγμα «Πρώτες βοήθειες – Εγχειρίδιο για εκπαιδευτικούς» Ινστιτούτο Υγείας του Παιδιού, Αθήνα 2018 |

**Επιπλέον Εξοπλισμός Φαρμακείου έκτακτης ανάγκης (Παράρτημα ΙΙΙ)**

|  |  |
| --- | --- |
| **1** | **Φακός** |
| 2 | **Μπαταρίες** |
| 3 | **Σφυρίχτρες** |
| 4 | **Ψαλίδι** |
| 5 | **Νυστέρι μιας χρήσεως** |
| 6 | **Ραδιόφωνο** |

Έλαβα γνώση  
 Οι εκπαιδευτικοί & το προσωπικό:

………………………………………………………………………………………………………..

……………………………………………………………………………………………………….

………………………………………………………………………………………………………..

………………………………………………………………………………………………………..

………………………………………………………………………………………………………..

………………………………………………………………………………………………………..

………………………………………………………………………………………………………..

………………………………………………………………………………………………………..

………………………………………………………………………………………………………..

………………………………………………………………………………………………………..

………………………………………………………………………………………………………..

………………………………………………………………………………………………………..

………………………………………………………………………………………………………..

………………………………………………………………………………………………………..

Άνω Αλισσός, 5/12/2019

Ο Διευθυντής του σχολείου